Har du været (gratis) medlem af a-kassen i ét år, kan du få dagpenge straks efter, at du er færdig med din uddannelse – fra dag ét – hvis du ikke har fået et arbejde. For at sikre dig dine rettigheder som dimittend, skal du melde dig ind i a-kassen senest to uger efter uddannelsens afslutning.  Melder du dig først ind i a-kassen, når din uddannelse slutter, kan du først få dagpenge efter en måned. I a-kasseloven findes nemlig en regel om, at du ikke kan få dagpenge den første måned, hvis du bliver optaget i a-kassen som nyuddannet. Det kaldes en karensperiode.